Üldjoontes ilusam järgmisel päeval tõepoolest tuli. Esialgu küll tibas veel vihma, kuid peatselt läks selgemaks. Päikegi näitas end, algul harva, aga  päeva peale ikka sagedamini. See tõstis tublisti meie tuju. Veel enam tõstis aga tuju see, kui hosteli-tädi juurest toodi kott meie kuivade ja soojade riietega. Seepeale ununesid ka matka katkestamise ideed. Värskete, puhanud ja kuivadena istusime sadulatesse ning andsime aga jälle vänta.